《敬题范文正公所书伯夷颂卷尾》
元代·契玉立

文正千年士，精忠凛不亡。勋名山岳重，翰墨日星光。

乔木参天古，幽兰叠砌芳。我来拜祠下，端欲濯沧浪。

作者简介：高昌人，居契辇河上，因以契为氏，字世玉。仁宗延祐五年进士，授翰林待制兼国史院编修。顺帝至正中，为泉州路达鲁花赤。考求图志，搜访旧闻，成《清源续志》二十卷。官至海北海南道肃政廉访使。工诗。有《世玉集》。